stanford-oval/wikipedia huggingface dataset:
พิธา ลิ้มเจริญรัตน์
เชิงอรรถ

↑  หยุดปฎิบัติหน้าที่ระหว่าง 19 กรกฎาคม พ.ศ. 2566 – 24 มกราคม พ.ศ. 2567
↑  เขาเป็นสมาชิกผู้แทนราษฎรลำดับที่ 3 หลังธนาธรผู้เป็นหัวหน้าพรรคและสมาชิกผู้แทนราษฎรลำดับที่ 1 ถูกศาลรัฐธรรมนูญสั่งให้ขาดคุณสมบัติในเดือนพฤศจิกายน พ.ศ. 2562
แหล่งข้อมูลอื่น

พิธา ลิ้มเจริญรัตน์ ที่เฟซบุ๊ก
พิธา ลิ้มเจริญรัตน์ ที่เอกซ์ (ทวิตเตอร์)
พิธา ลิ้มเจริญรัตน์ ที่อินสตาแกรม
| ด ค กพรรคก้าวไกล |
| --- | --- | --- |
| หัวหน้าพรรค |  ราเชนธร์ ติยะวัชรพงศ์  พิธา ลิ้มเจริญรัตน์  ชัยธวัช ตุลาธน  |  |
| เลขาธิการพรรค |  ปีใหม่ รัฐวงษา  ชัยธวัช ตุลาธน  อภิชาติ ศิริสุนทร  |  |
| โฆษกพรรค |  (วิโรจน์ ลักขณาอดิศร • ธัญญ์วาริน สุขะพิสิษฐ์ • สุทธวรรณ สุบรรณ ณ อยุธยา• ณัฐชา บุญไชยอินสวัสดิ์)  รังสิมันต์ โรม  พริษฐ์ วัชรสินธุ  |  |
| ที่ปรึกษาหัวหน้าพรรค |  พิธา ลิ้มเจริญรัตน์ (ประธาน)  วีระยุทธ กาญจน์ชูฉัตร  เดชรัต สุขกำเนิด  |  |
| นโยบายพรรค |  กฎหมายสมรสเท่าเทียม  สุราก้าวหน้า  |  |
| หัวข้อที่เกี่ยวข้อง |  พรรคอนาคตใหม่  คณะก้าวหน้า  พรรคประชาชน (พ.ศ. 2567)  |  |
พิธากำลังทำแฮนด์ฮาร์ตในช่วงการหาเสียงเลือกตั้ง พ.ศ. 2566
พิธากล่าวปราศรัยขอบคุณผู้สนับสนุนหลังการเลือกตั้งทั่วไป วันที่ 18 พฤษภาคม พ.ศ. 2566
พิธาและพรรคร่วมรัฐบาลแถลงข่าวจัดตั้งรัฐบาลเมื่อวันที่ 18 พฤษภาคม พ.ศ. 2566
พิธาปราศรัยขอบคุณคะแนนเสียงภายหลังชนะการเลือกตั้ง ที่เซ็นทรัลเวิลด์ เมื่อวันที่ 9 กรกฎาคม พ.ศ. 2566
ศาลรัฐธรรมนูญมีคำสั่งให้พิธาหยุดปฏิบัติหน้าที่สมาชิกสภาผู้แทนราษฎร
พิธากล่าวปราศรัยที่ลานหน้าสามย่านมิตรทาวน์
กาญจนา จินดาวัฒน์

| กาญจนา จินดาวัฒน์ |
| --- | --- |
เกิด: 1 ตุลาคม พ.ศ. 2501 กาญจนา จินดาวัฒน์ จังหวัดนครปฐม
เสียชีวิต: 27 สิงหาคม พ.ศ. 2563 (61 ปี) กรุงเทพมหานคร
คู่สมรส: สาธิต รอดเกิด
อาชีพ: นักแสดง
ปีที่แสดง: พ.ศ. 2520−2562
ผลงานเด่น: ด้วยรักและผูกพัน (2529)
ThaiFilmDb
กาญจนา จินดาวัฒน์ มีชื่อเล่นว่า อ้อย (1 ตุลาคม พ.ศ. 2501 - 27 สิงหาคม พ.ศ. 2563) เป็นนักแสดงที่ปัจจุบันปรากฏผลงานทางช่อง 3 และช่อง 5 มีผลงานละครเรื่อง สาวแก่, เครื่องแบบสีขาว ,พรหมไม่ได้ลิขิต ,ดวงใจแม่ ,ขมิ้นกับปูน ,นาคี ,ก่อนตะวันลับฟ้า , กตัญญูประกาศิต, เคหาสน์สีแดง, สายรักสายสวาท, กำไลมาศ และ หนี้เสน่หา
ประวัติ

กาญจนา จินดาวัฒน์ มีบิดาชื่อ นายเมรินทร์ จินดาวัฒน์' เป็นชาวจังหวัดนครศรีธรรมราช ทำงานรับราชการที่กรมศุลกากร ท่าเรือคลองเตย จนถึงเกษียณอายุฯใน ปี 2524 ตำแหน่งข้าราชการระดับ 7 เต็มขั้น (ชั้นพิเศษ) มารดาชื่อนางพิมลรัตน์ จินดาวัฒน์' เป็นชาวจังหวัดนครปฐม ทำงานที่กรมศุลกากรจนเกษียณอายุฯจากคณะกรรมการตรวจสอบสินค้าขาออกในปี 2529
กาญจนาเป็นลูกคนสุดท้องในจำนวนพี่น้อง 4 คน (พี่ชาย 2 พี่สาว 1) เกิดเมื่อ 1 ตุลาคม พ.ศ. 2501 ที่โรงพยาบาลมิชชั่น จังหวัดนครปฐม แต่มาโตในกรุงเทพฯ เริ่มเรียนหนังสือที่โรงเรียนราษฎร์อุปถัมภ์ จากนั้นก็ย้ายมาโรงเรียนผดุงดรุณีซึ่งมี "อัญชลี จงคดีกิจ" เป็นรุ่นพี่อยู่สองปี ต่อมาก็ย้ายมาอยู่โรงเรียนมัธยมสาธิต มหาวิทยาลัยศรีนครินทรวิโรฒ ประสานมิตร เมื่อจบชั้นมัธยม จึงเรียนต่อที่คณะมนุษยศาสตร์ เอกภาษาอังกฤษ มหาวิทยาลัยรามคำแหงในปี 2520
กาญจนาเข้าวงการบันเทิงด้วยการถ่ายโฆษณาผ้าอนามัยเซลลอกซ์ ต่อมาก็ถ่ายแบบแฟชั่นให้นิตยสารต่างๆ เริ่มจากเล่มแรกคือนิตยสาร "ดิฉัน" หลังจากนั้นก็มีงานถ่ายแฟชั่นขึ้นปกตลอดสลับกับการถ่ายโฆษณาอยู่พักใหญ่ พอมีโฆษณาออกมาก็ได้รับการติดต่อจาก หม่อมเจ้าทิพยฉัตร ฉัตรชัย ขอให้ไปเล่นหนังให้ ในเรื่อง "เคหาสน์สีแดง" แต่เธอปฏิเสธไปเพราะกลัวเรียนไม่จบ ต่อมา แจ๊สสยาม เข้ามาติดต่อให้แสดงหนังเรื่อง "กตัญญูประกาศิต" เธอก็ปฏิเสธไปอีกเพราะพ่อห้าม แต่ยิ่งปฏิเสธก็ยิ่งมีคนมาติดต่อเพิ่ม สุดท้ายเธอก็ใจอ่อน ตัดสินใจรับงานแสดง แต่เป็นผลงานทางด้านละครแทน เพราะสมัยก่อน ละครจะถ่ายแต่ในห้องส่งของสถานี ไม่ต้องออกต่างจังหวัด เหมือนกับการแสดงภาพยนตร์ เธอประสบความสำเร็จ กลายเป็นหนึ่งในนางเอกชื่อดังในยุคนั้น ที่มีผลงานชุกให้กับทุกช่อง และยังมีงานแสดงต่อเนื่องยาวนาน จนกลายมาเป็นดาวค้างฟ้าอย่างทุกวันนี้ ต่อมาในวันพฤหัสบดี ที่ 27 สิงหาคม พ.ศ. 2563 กาญจนาเสียชีวิตด้วยโรคหัวใจ สิริอายุ 61 ปี
ครอบครัว

ด้านครอบครัว กาญจนาสมรสกับ สาธิต รอดเกิด สจ๊วตการบินไทย ซึ่งรักกันมายาวนานตั้งแต่ทั้งคู่ยังเรียนมัธยมปลายมาด้วยกัน ซึ่งเป็นรักแรกของทั้งคู่ มีบุตร ชาย หญิง อย่างละคน โดยบุตรสาวคนโต น้องเพลง-ภตภร รอดเกิด (ชื่อเดิม กวิตา รอดเกิด) ปัจจุบันได้กลายเป็นนักแสดงในสังกัดช่อง 7 แล้ว
ผลงาน > ภาพยนตร์

| ภาพยนตร์ |
| --- | --- | --- | --- | --- | --- | --- | --- |

| ปี พ.ศ. | เรื่อง | รับบท | หมายเหตุ |  |  |  |  |
| พ.ศ. 2529 | ด้วยรักและผูกพัน | นางเอก |  |  |  |  |  |
| พ.ศ. 2530 | หากคุณรักใครสักคน | นางเอก |  |  |  |  |  |
| พ.ศ. 2530 | นักฆ่าหน้าหยก | นางเอก |  |  |  |  |  |
| พ.ศ. 2547 | สุพรรณกัลยา | พระวิสุทธิกษัตรี |  |  |  |  |  |
| พ.ศ. 2549 | เพลงสุดท้าย |  | รับเชิญ |  |  |  |  |
| พ.ศ. 2557 | ไอฟาย..แต๊งกิ้ว..เลิฟยู้ | แม่ของพฤกษ์ | รับเชิญ |  |  |  |  |
ผลงาน > ละครดีวีดี

พระสุพรรณกัลยา (2546 / มีเดีย ออฟ มีเดียส์)
ผลงาน > รางวัล

| ปี พ> ศ. | รางวัล | สาขา | เรื่อง | ผล |
| --- | --- | --- | --- | --- |
| พ.ศ. 2529 / พ.ศ. 2539 | รางวัลโทรทัศน์ทองคำ | นักแสดงสมทบหญิงดีเด่น | ทะเลเลือด / เยี่ยมวิมาน | เสนอชื่อเข้าชิง |
ผลงาน > ละครเวที

2531 แม่เบี้ย รับบท เมขลา แสดงคู่กับ ลิขิต เอกมงคล
แหล่งข้อมูลอื่น

ชีวประวัติ กาญจนา จินดาวัฒน์ ที่ ฐานข้อมูลภาพยนตร์ไทย
ประวัติและรูปภาพของคุณกาญจนา จินดาวัฒน์[ลิงก์เสีย]
พระราชบัญญัติการรักษาความมั่นคงปลอดภัยไซเบอร์ พ.ศ. 2562

| พระราชบัญญัติการรักษาความมั่นคงปลอดภัยไซเบอร์ พ> ศ. 2562 |
| --- | --- |

สภานิติบัญญัติแห่งชาติ
ผู้ลงนาม: พระบาทสมเด็จพระวชิรเกล้าเจ้าอยู่หัว
วันลงนาม: 24 พฤษภาคม 2562
ผู้ลงนามรับรอง: ประยุทธ์ จันทร์โอชา
วันประกาศ: 27 พฤษภาคม 2562
วันเริ่มใช้: 28 พฤษภาคม 2562
ท้องที่ใช้: ประเทศไทย
ผู้รักษาการ: นายกรัฐมนตรี
การยกร่างในชั้นสภาล่าง
การยกร่างในชั้นสภาสูง
การพิจารณาในสภานิติบัญญัติ
วาระที่หนึ่ง: 28 ธันวาคม พ.ศ. 2561
วาระที่สอง: 28 กุมภาพันธ์ 2562
วาระที่สาม: 28 กุมภาพันธ์ 2562
การแก้ไขเพิ่มเติม
การยกเลิก
สถานะ: ยังใช้บังคับ
พระราชบัญญัติการรักษาความมั่นคงปลอดภัยไซเบอร์ พ.ศ. 2562 เป็นพระราชบัญญัติซึ่งพระบาทสมเด็จพระวชิรเกล้าเจ้าอยู่หัวมีพระบรมราชโองการประกาศให้เป็นกฎหมายเมื่อวันที่ 24 พฤษภาคม 2562 มีเหตุผลในพระราชบัญญัติว่า เพื่อป้องกันหรือรับมือภัยคุกคามไซเบอร์ได้อย่างทันท่วงที สภานิติบัญญัติแห่งชาติออกเสียงเห็นชอบให้เป็นกฎหมายเมื่อวันที่ 28 กุมภาพันธ์ 2562
กฎหมายมีใจความหลักคือ การตั้งหน่วยงานโครงสร้างพื้นฐานสำคัญทางสารสนเทศ และการแบ่งประเภทภัยคุกคามทางไซเบอร์
ผู้วิจารณ์กฎหมายนี้ให้เหตุผลว่า กฎหมายให้อำนาจเจ้าหน้าที่รัฐค้น เจาะระบบทำสำเนา และสอดส่องข้อมูลแบบเรียลไทม์ (real time) ได้ โดยไม่ต้องยื่นคำร้องต่อศาลในกรณีที่เป็นเหตุจำเป็นเร่งด่วนและเป็นภัยคุกคามร้ายแรง รวมทั้งสามารถยึดค้นคอมพิวเตอร์และข้อมูลสารสนเทศได้ ด้านสฤณี อาชวานันทกุล จากกลุ่มเครือข่ายพลเมืองเน็ต แย้งว่า กฎหมายนี้เป็นกฎหมายที่ดีเพราะประเทศไทยตกเป็นเป้าของการโจมตีไซเบอร์ที่ผ่านมา แต่ไม่ดีเพราะกฎหมายออกมาในยุคคณะรักษาความสงบแห่งชาติ และตั้งใจเขียนให้สามารถนำไปใช้ในทางที่ผิด คือ กรณีที่เข้าข่ายปลุกปั่นให้ขัดขืนอำนาจปกครอง สฤณียังเขียนว่ากฎหมายนี้ต่างจากกฎหมายความมั่นคงไซเบอร์ของยุโรปที่นิยามภัยคุกคามไซเบอร์อย่างกำกวม และสอดแทรกประเด็นความมั่นคงของรัฐเข้าไปด้วย ด้านสุณัย ผาสุข ที่ปรึกษาฮิวแมนไรต์วอช กล่าวว่า "เป็นส่วนสำคัญของวาระที่กองทัพ และเครือข่ายฝ่ายอนุรักษนิยมที่กุมอำนาจรัฐดำเนินความพยายามมากว่า 10 ปีในการที่จะหาทางสอดส่อง ตรวจสอบ ปิดกั้น และดำเนินคดีต่อเนื้อหาของการสื่อสารออนไลน์"
ด้านกระทรวงดิจิทัลเพื่อเศรษฐกิจและสังคมชี้แจงว่า กฎหมายนี้ไม่มีบทบัญญัติว่าด้วยการเฝ้าระวัง สอดส่องติดตาม ข้อมูล เนื้อหาในสื่อสังคม เพราะมีพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 คุ้มครองการหมิ่นประมาทบุคคลอยู่แล้ว ส่วนกฎหมายนี้จะใช้คุ้มครองระบบคอมพิวเตอร์เป็นหลัก รวมทั้งไม่มีการขอดูข้อมูลประชาชนและละเมิดสิทธิ์ข้อมูลส่วนบุคคล รวมทั้งการเข้าไปในสถานที่ เพื่อตรวจค้น ยึดอุปกรณ์ และการเข้าถึงระบบคอมพิวเตอร์ทุกกรณีต้องอาศัยคำสั่งศาล
พระราชบัญญัติไพ่ พ.ศ. 2486

| พระราชบัญญัติไพ่ พ> ศ. 2486 |
| --- | --- |

สภาผู้แทนราษฎรไทย
ผู้ตรา: สภาผู้แทนราษฎรไทย
ผู้ลงนาม: คณะผู้สำเร็จราชการแทนพระองค์ในพระปรมาภิไธยของพระบาทสมเด็จพระปรเมนทรมหาอานันทมหิดล
วันลงนาม: 17 กันยายน พ.ศ. 2486
ผู้ลงนามรับรอง: จอมพล ป. พิบูลสงคราม
วันประกาศ: 28 ธันวาคม พ.ศ. 2486
วันเริ่มใช้: 28 ธันวาคม พ.ศ. 2486
ท้องที่ใช้: ประเทศไทย
ผู้เสนอ: คณะรัฐมนตรี
การยกร่างในชั้นสภาล่าง
การยกร่างในชั้นสภาสูง
การพิจารณาในสภานิติบัญญัติ
การแก้ไขเพิ่มเติม
พระราชบัญญัติไพ่ (ฉบับที่ 2) พ.ศ. 2505 พระราชบัญญัติไพ่ (ฉบับที่ 3) พ.ศ. 2534
การยกเลิก
สถานะ: ยังใช้บังคับ
พระราชบัญญัติไพ่ พ.ศ. 2486 เป็นกฎหมายไทยในปี พ.ศ. 2486 ที่ห้ามมิให้บุคคลครอบครองไพ่ที่ไม่ได้จดทะเบียนกับกรมสรรพสามิตเกินกว่า 120 ใบ กฎหมายฉบับปัจจุบันประกาศใช้ในปี พ.ศ. 2486 แทนพระราชบัญญัติไพ่ พ.ศ. 2481 และพระราชบัญญัติไพ่ (ฉบับที่ 2) พ.ศ. 2482 พระราชบัญญัติไพ่เป็นส่วนหนึ่งของพระราชบัญญัติการพนันซึ่งมีมาตั้งแต่ปี พ.ศ. 2478 เพื่อให้แน่ใจว่ามีการครอบครองไพ่อย่างถูกกฎหมาย ภายใต้มาตรา 12 เจ้าหน้าที่ผู้มีอำนาจมีอำนาจเข้าไปในสถานที่ใดก็ได้ระหว่างพระอาทิตย์ขึ้นถึงพระอาทิตย์ตกดินเพื่อดำเนินการค้น
โรงงานไพ่

แม้ว่าจะมีกฎหมายควบคุมไพ่ที่เข้มงวด แต่ประเทศไทยก็ยังมีประวัติศาสตร์การเล่นไพ่มายาวนาน เพื่อตอบสนองความต้องการไพ่และควบคุมการจำหน่ายไพ่ จึงได้จัดตั้งรัฐวิสาหกิจชื่อว่า โรงงานไพ่ ขึ้นในปี พ.ศ. 2481 โดยอยู่ภายใต้การดูแลของกรมสรรพสามิต กระทรวงการคลัง โรงงานแห่งนี้ผลิตไพ่ได้มากกว่า 400,000 สำรับต่อเดือน โบรชัวร์ที่ผลิตจากโรงงานแสดงยี่ห้อการ์ดที่ผลิตโดยโรงงาน โรงงานไพ่ยังทำหน้าที่เป็นโรงพิมพ์ให้กับรัฐบาลด้วย
ดูเพิ่ม

การพนันในประเทศไทย
พระราชบัญญัติแสตมป์
สำนักงานสลากกินแบ่งรัฐบาล
ตราแผ่นดินของเวลส์

| ตราอาร์มของเวลส์ |
| --- | --- |

ตราอาร์มรุ่นต่าง ๆ
ตราแผ่นดินของเจ้าชายละเวลินผู้ยิ่งใหญ่
รายละเอียด
ผู้ใช้ตรา: สมเด็จพระราชินีนาถเอลิซาเบทที่ 2
เริ่มใช้: พ.ศ. 2551
คำขวัญ: เวลส์: Pleidiol Wyf I'm Gwlad
ตราแผ่นดินของเวลส์ มีต้นกำเนิดในปี พ.ศ. 2493 คือ รูปสิงโตโบราณแห่งเวลส์ มีลำตัวสีแดงและลำตัวสีเหลือง โดยสิงโตโบราณสีแดงบนช่องสี่เหลี่ยมพื้นสีเหลือง และ สิงโตโบราณสีเหลืองบนช่องสี่เหลี่ยมพื้นแดง มีทั้งหมด 4 ตัวอยู่ในโล่และเหนือโล่มีมงกุฎราชินีสีเหลืองวางอยู่  ซึ่งในปี พ.ศ. 2551 ได้มีการบังคับใช้ตราใหม่
| ด ค กตราแผ่นดินของประเทศในทวีปยุโรป |
| --- | --- |
กรีซ · คอซอวอ · โครเอเชีย · จอร์เจีย1 ·  เช็กเกีย · ซานมารีโน · เซอร์เบีย · ไซปรัส1 · เดนมาร์ก · ตุรกี2 · นครรัฐวาติกัน · นอร์เวย์ · เนเธอร์แลนด์ · บอสเนียและเฮอร์เซโกวีนา · บัลแกเรีย · เบลเยียม · เบลารุส · โปรตุเกส · โปแลนด์ · ฝรั่งเศส · ฟินแลนด์ · มอนเตเนโกร · มอลโดวา · มอลตา · มาซิโดเนีย · โมนาโก · ยูเครน · เยอรมนี · รัสเซีย2 · โรมาเนีย · ลักเซมเบิร์ก · ลัตเวีย · ลิกเตนสไตน์ · ลิทัวเนีย · สเปน · สโลวาเกีย · สโลวีเนีย · สวิตเซอร์แลนด์ · สวีเดน · สหราชอาณาจักร (นอร์เทิร์นไอร์แลนด์, เวลส์, สกอตแลนด์, อังกฤษ) · ออสเตรีย · อันดอร์รา · อาเซอร์ไบจาน1 · อาร์มีเนีย1 · อิตาลี · เอสโตเนีย · แอลเบเนีย · ไอซ์แลนด์ · ไอร์แลนด์ · ฮังการี
1. ทางภูมิศาสตร์อยู่ในทวีปเอเชีย แต่มักถูกจัดอยู่ในทวีปยุโรป เนื่องจากมีวัฒนธรรมที่คล้ายคลึงกัน; 2. มีพื้นที่ทั้งในทวีปยุโรปและในทวีปเอเชีย
มูซา บินต์ นาศิร

มูซา บินต์ นาศิร อัลมุสนัด (อาหรับ: موزا بنت ناصر المسند) เป็นพระชายาองค์ที่ 2 ในเชคฮะมัด บิน เคาะลีฟะฮ์ อัษษานี อดีตเจ้าผู้ครองรัฐกาตาร์ และเป็น พระราชชนนี พันปีหลวง ใน เชคตะมีม บิน ฮะมัด บิน อาล ษานี่ ทรงมีพระโอรสและพระธิดา ทั้งสิ้น พระองค์
1 เช็คญาซีม บิน ฮาหมัด อัลทานี
2 เช็คตามีม บิน ฮาหมัด อัลทานี
3เช็คโจอาน บิน ฮาหมัด อัลทานี
4 เช็คคา อัลมัยยาซา บินต์ ฮาหมัด อัลทานี
5เช็คคา ฮินด์ บินต์ ฮาหมัด อัลทานี
6เช็ค มูฮำหมัด บิน ฮาหมัด อัลทานี
7เช็คคอลีฟะห์ บิน ฮาหมัด อัลทานี
พระประวัติ

ชัยเคาะฮ์มูซา บินต์ นาศิร อัลมุสนัด พระชนนีฯ ประสูติเมื่อวันที่ 8 สิงหาคม พ.ศ. 2502 โดยเป็นพระธิดาของนาสเซอร์ บิน อับดุลลาห์ อัลมุสนัด พระองค์ทรงมีเชื้อสายเจ้าผู้ครองรัฐคูเวต
อภิเษกสมรส

ชัยเคาะฮ์มูซา บินต์ นาศิร อัลมุสนัด ทรงอภิเษกสมรสกับ เชคฮะมัด บิน เคาะลีฟะฮ์ อัษษานี เมื่อปีพ.ศ. 2520 มีพระราชโอรส-พระราชธิดาด้วยกัน 7 พระองค์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Mozah bint Nasser Al Missned
Official site of Her Highness Sheikha Moza bint Nasser
Backstory: Qatar reformed by a modern marriage
ภูมิธรรม เวชยชัย

| ภูมิธรรม เวชยชัยม> ว.ม. ป.ช. |
| --- | --- |
ภูมิธรรม ใน พ.ศ. 2567

รองนายกรัฐมนตรี
อยู่ในวาระ
เริ่มดำรงตำแหน่ง  1 กันยายน พ.ศ. 2566 (1 ปี 6 เดือน 15 วัน)ดำรงตำแหน่งร่วมกับ  สมศักดิ์ เทพสุทิน (พ.ศ. 2566–2567) ปานปรีย์ พหิทธานุกร (พ.ศ. 2566–2567) พัชรวาท วงษ์สุวรรณ (พ.ศ. 2566–2567) อนุทิน ชาญวีรกูล (พ.ศ. 2566–ปัจจุบัน) พีระพันธุ์ สาลีรัฐวิภาค (พ.ศ. 2566–ปัจจุบัน) สุริยะ จึงรุ่งเรืองกิจ (พ.ศ. 2567–ปัจจุบัน) พิชัย ชุณหวชิร (พ.ศ. 2567–ปัจจุบัน) ประเสริฐ จันทรรวงทอง (พ.ศ. 2567–ปัจจุบัน)
นายกรัฐมนตรี: เศรษฐา ทวีสิน    แพทองธาร ชินวัตร
ก่อนหน้า: ประวิตร วงษ์สุวรรณ วิษณุ เครืองาม จุรินทร์ ลักษณวิศิษฎ์ อนุทิน ชาญวีรกูล ดอน ปรมัตถ์วินัย สุพัฒนพงษ์ พันธ์มีเชาว์
รัฐมนตรีว่าการกระทรวงกลาโหม
อยู่ในวาระ
เริ่มดำรงตำแหน่ง  3 กันยายน พ.ศ. 2567 (6 เดือน 13 วัน)
นายกรัฐมนตรี: แพทองธาร ชินวัตร
รัฐมนตรีช่วย: ณัฐพล นาคพาณิชย์
ก่อนหน้า: สุทิน คลังแสง
รักษาการนายกรัฐมนตรี
ดำรงตำแหน่ง 14 สิงหาคม พ.ศ. 2567 – 16 สิงหาคม พ.ศ. 2567 (2 วัน)
กษัตริย์: พระบาทสมเด็จพระวชิรเกล้าเจ้าอยู่หัว
ก่อนหน้า: ประวิตร วงษ์สุวรรณ (รักษาการนายกรัฐมนตรีคนล่าสุด) เศรษฐา ทวีสิน (นายกรัฐมนตรี)
ถัดไป: แพทองธาร ชินวัตร (นายกรัฐมนตรี)
รัฐมนตรีว่าการกระทรวงพาณิชย์
ดำรงตำแหน่ง 1 กันยายน พ.ศ. 2566 – 3 กันยายน พ.ศ. 2567 (1 ปี 2 วัน)
นายกรัฐมนตรี: เศรษฐา ทวีสิน
รัฐมนตรีช่วย: นภินทร ศรีสรรพางค์   สุชาติ ชมกลิ่น
ก่อนหน้า: จุรินทร์ ลักษณวิศิษฏ์
ถัดไป: พิชัย นริพทะพันธุ์
รัฐมนตรีว่าการกระทรวงการต่างประเทศ
รักษาราชการแทน
ดำรงตำแหน่ง 28 เมษายน พ.ศ. 2567 – 30 เมษายน พ.ศ. 2567   (2 วัน)
นายกรัฐมนตรี: เศรษฐา ทวีสิน
ก่อนหน้า: ปานปรีย์ พหิทธานุกร  (รัฐมนตรีว่าการ)
ถัดไป: มาริษ เสงี่ยมพงษ์  (รัฐมนตรีว่าการ)
รัฐมนตรีช่วยว่าการกระทรวงคมนาคม
ดำรงตำแหน่ง 11 มีนาคม พ.ศ. 2548 – 19 กันยายน พ.ศ. 2549 (1 ปี 6 เดือน 8 วัน)ดำรงตำแหน่งร่วมกับ  อดิศร เพียงเกษ ชัยนันท์ เจริญศิริ
นายกรัฐมนตรี: ทักษิณ ชินวัตร
รัฐมนตรีว่าการ: สุริยะ จึงรุ่งเรืองกิจ พงษ์ศักดิ์ รักตพงษ์ไพศาล
ก่อนหน้า: นิกร จำนง พิเชษฐ สถิรชวาล
ถัดไป: สรรเสริญ วงศ์ชะอุ่ม
เลขาธิการพรรคเพื่อไทย
ดำรงตำแหน่ง 30 ตุลาคม พ.ศ. 2555 – 12 กรกฎาคม พ.ศ. 2562 (6 ปี 8 เดือน 12 วัน)
ก่อนหน้า: จารุพงศ์ เรืองสุวรรณ
ถัดไป: อนุดิษฐ์ นาครทรรพ
รองหัวหน้าพรรคเพื่อไทย
ดำรงตำแหน่ง 6 ธันวาคม พ.ศ. 2565 – 27 ตุลาคม พ.ศ. 2566 (10 เดือน 21 วัน)
 
ข้อมูลส่วนบุคคล
เกิด: ธวัชชัย เวชยชัย 5 ธันวาคม พ.ศ. 2496 (71 ปี) อำเภอภาษีเจริญ จังหวัดธนบุรี ประเทศไทย
พรรคการเมือง: พคท. (2519–2520) ประชาธิปัตย์ (2520–2540) ไทยรักไทย (2541–2550) เพื่อไทย (2555–ปัจจุบัน)
คู่สมรส: อภิญญา เวชยชัย
ลายมือชื่อ: 
ยศที่ได้รับการแต่งตั้ง
รับใช้: ไทย
สังกัด: กองอาสารักษาดินแดน
ประจำการ: พ.ศ. 2512–2547
ยศ: พันโท
ผ่านศึก: การก่อการกำเริบคอมมิวนิสต์ในประเทศไทย

ภูมิธรรม เวชยชัย ม.ว.ม. ป.ช. (เกิด 5 ธันวาคม พ.ศ. 2496) ชื่อเล่น อ้วน เป็นนักการเมืองชาวไทย ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงกลาโหม ในรัฐบาลแพทองธาร ชินวัตร ประธานศูนย์ปฏิบัติการช่วยเหลือผู้ประสบอุทกภัย วาตภัย และดินโคลนถล่ม อดีตรักษาการนายกรัฐมนตรี หลังจากเศรษฐา ทวีสิน ถูกถอดถอนออกจากตำแหน่งตามคำวินิจฉัยของศาลรัฐธรรมนูญ อดีตรัฐมนตรีว่าการกระทรวงพาณิชย์ ในรัฐบาลเศรษฐา ทวีสิน และรัฐมนตรีช่วยว่าการกระทรวงคมนาคม ในรัฐบาลทักษิณ ชินวัตร
ประวัติ

ภูมิธรรม เวชยชัย เกิดเมื่อวันที่ 5 ธันวาคม พ.ศ. 2496 ที่จังหวัดธนบุรี มีชื่อเล่นว่า อ้วน สำเร็จการศึกษาชั้นมัธยมศึกษาตอนปลายจากโรงเรียนทวีธาภิเศก ปริญญาตรีรัฐศาสตรบัณฑิต จากจุฬาลงกรณ์มหาวิทยาลัย เมื่อ พ.ศ. 2518 และปริญญาโท รัฐศาสตรมหาบัณฑิต จากจุฬาลงกรณ์มหาวิทยาลัย ใน พ.ศ. 2527 และได้ผ่านการศึกษาหลักสูตรป้องกันราชอาณาจักร จากวิทยาลัยป้องกันราชอาณาจักร (วปอ.) ใน พ.ศ. 2547 ด้านชีวิตครอบครัวสมรสกับ รศ.อภิญญา เวชยชัย อดีตอาจารย์ประจําคณะสังคมสงเคราะห์ศาสตร์ มหาวิทยาลัยธรรมศาสตร์
การทำงาน

ภูมิธรรมเป็นรองผู้อำนวยการโครงการอาสาสมัคร สถาบันวิจัยสังคม จุฬาลงกรณ์มหาวิทยาลัย ตั้งแต่ พ.ศ. 2522 ต่อมาได้หันเหมาทำงานในบริษัทเอกชนแห่งหนึ่ง และเป็นผู้ช่วยกรรมการผู้อำนวยการ ประจำสำนักประธานบริหารกลุ่มบริษัทในเครือชินวัตร ในระหว่าง พ.ศ. 2540 - 2541
การทำงาน > งานการเมือง

ภูมิธรรมเริ่มเข้าสู่งานการเมืองตัังแต่เป็นนิสิตจุฬา เมื่อครั้งเหตุการณ์ เหตุการณ์ 14 ตุลา เหตุการณ์ 6 ตุลา ภูมิธรรมถูกขนานนามว่า “สหายใหญ่”  ภายหลังเป็นที่ปรึกษาคณะทำงานสำนักงานกองทุนหมู่บ้านและชุมชนเมืองแห่งชาติ (กทบ.) ใน พ.ศ. 2544 และเป็นเลขานุการรัฐมนตรีว่าการกระทรวงมหาดไทย ที่ปรึกษานายกรัฐมนตรี (ประจำ รศ. สมคิด จาตุศรีพิทักษ์) และเป็นรองเลขาธิการพรรคไทยรักไทย กระทั่งได้รับตำแหน่งรัฐมนตรีช่วยว่าการกระทรวงคมนาคม เมื่อ พ.ศ. 2548 ซึ่งในระหว่างที่ดำรงตำแหน่งดังกล่าว ได้นำเสนอพระราชกฤษฎีกา ต่อคณะรัฐมนตรี เมื่อเดือนธันวาคม พ.ศ. 2548 ให้ยุบเลิกองค์การรับส่งสินค้าและพัสดุภัณฑ์ (ร.ส.พ.) โดยให้เหตุผลว่า มีปัญหาขาดสภาพคล่อง และมีหนี้สินสะสมกว่า 1,800 ล้านบาท  และไม่มีความสามารถในการแข่งขันกับธุรกิจขนส่งของเอกชน
ต่อมาใน พ.ศ. 2550 เขาถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาใน พ.ศ. 2555 ได้สมัครเข้าเป็นสมาชิกพรรคเพื่อไทย และได้รับเลือกให้ทำหน้าที่เลขาธิการพรรค ในการประชุมพรรคเมื่อวันที่ 30 ตุลาคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 21
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 4 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 100 แต่ไม่ได้รับเลือกตั้ง ต่อมาเขาได้รับการแต่งตั้งเป็นรองนายกรัฐมนตรีและรัฐมนตรีว่าการกระทรวงพาณิชย์ ในคณะรัฐมนตรีของเศรษฐา ทวีสิน
ในวันที่ 13 กันยายน พ.ศ. 2566 เศรษฐาได้มอบหมายให้เขาเป็นประธานคณะกรรมการศึกษาแนวทางการทำประชามติ เพื่อแก้ไขปัญหาความเห็นที่แตกต่างในเรื่องรัฐธรรมนูญแห่งราชอาณาจักรไทย พุทธศักราช 2560 และในเดือนมกราคมปีถัดมาเขาได้เป็นประธานกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2567
ต่อมาตั้งแต่วันที่ 28 เมษายน พ.ศ. 2567 ปานปรีย์ พหิทธานุกร ลาออกจากตำแหน่งรัฐมนตรีว่าการกระทรวงการต่างประเทศ ส่งผลให้กระทรวงการต่างประเทศไม่มีทั้งรัฐมนตรีว่าการและรัฐมนตรีช่วยว่าการ ภูมิธรรมจึงรักษาการในตำแหน่งรัฐมนตรีว่าการกระทรวงการต่างประเทศแทน
ต่อมาเมื่อวันที่ 14 สิงหาคม พ.ศ. 2567 ศาลรัฐธรรมนูญ มีคำวินิจฉัยให้เศรษฐา ทวีสิน พ้นจากตำแหน่งนายกรัฐมนตรี กรณีแต่งตั้งนายพิชิต ชื่นบาน เป็นรัฐมนตรีโดยขาดคุณสมบัติของความเป็นรัฐมนตรี จึงทำให้ตำแหน่งนายกรัฐมนตรีว่างลง ภูมิธรรมในฐานะรองนายกรัฐมนตรีลำดับที่หนึ่ง จึงทำหน้าที่รักษาการจนกว่าจะมีพระบรมราชโองการโปรดเกล้าฯ แต่งตั้งนายกรัฐมนตรีคนใหม่ภายหลังเสร็จสิ้นการลงมติของสภาผู้แทนราษฎรในวันที่ 16 สิงหาคม เดือนถัดมาเขาได้รับการโปรดเกล้าฯ ให้ดำรงตำแหน่งรองนายกรัฐมนตรีและรัฐมนตรีว่าการกระทรวงกลาโหม นับเป็นพลเรือนที่ไม่ใช่นายกรัฐมนตรีคนที่สองซึ่งดำรงตำแหน่งรัฐมนตรีว่าการกระทรวงกลาโหมต่อจากสุทิน คลังแสง และเป็นอดีตสมาชิกพรรคคอมมิวนิสต์แห่งประเทศไทยคนแรกที่ดำรงตำแหน่งดังกล่าว
รางวัลและเกียรติยศ

ในวันที่ 26 ธันวาคม พ.ศ. 2545 ได้รับพระราชทานยศกองอาสารักษาดินแดนเป็น นายกองโท ภูมิธรรม เวชยชัย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
อาเล็กซันดรา บรึสตรุน-กอวอจีแยย์ตชึก

| อาเล็กซันดรา บรึสตรุน-กอวอจีแยย์ตชึก |
| --- | --- |
อาเล็กซันดรา บรึสตรุน-กอวอจีแยย์ตชึก เมื่อปี 2005
เกิด: อาเล็กซันดรา บรึสตรุน 26 กรกฎาคม 1927 เบร็ซเซ โปแลนด์
เสียชีวิต: 16 กันยายน 2016
สัญชาติ: โปแลนด์
อาเล็กซันดรา บรึสตรุน-กอวอจีแยย์ตชึก (โปแลนด์: Aleksandra Bystroń-Kołodziejczyk; 26 กรกฎาคม 1927–16 กันยายน 2016) เป็นสมาชิกขบวนการต้านทานในสงครามโลกครั้งที่สองและผู้เห็นเหตุการณ์การฆ่าล้างเผ่าพันธุ์ยิว
เมื่อเธอเป็นเด็ก เธอนำอาหารไปวางไว้ให้ผู้ถูกคุมขังในค่ายกักกันเอาช์วิทซ์ ต่อมาเมื่อโตขึ้น เธอเข้าร่วมกับสหพันธ์กองกำลังติดอาวุธต้านทาน (ZWZ-AK) และเป็นหน่วยส่งสาส์นของกองกำลัง
ชีวประวัติ

อาเล็กซันดรา บรึสตรุน (Aleksandra Bystroń) เกิดเมื่อปี 1927 ในเบร็ซเซ ประเทศโปแลนด์ ใกล้กับเมืองออชฟีแญชิม (ในเวลานั้นมีชื่อว่า เอาช์วิทซ์) บิดาเป็นนักสำรวจ ทำงานในอุตสาหกรรมเหมือง ในเดือนเมษายน 1940 หลังนาซีบุกยึดโปแลนด์ บิดาของเธอถูกกักกันในค่าย เธอและมิตรสหายรวมตัวกันติดต่อสื่อสารกับบรรดานักโทษในค่ายกักกันและจัดการส่งสิ่งที่จำเป็นให้กับพวกเขา
ในป่ 1941 เธอเข้าร่วมกับสหพันธ์กองกำลังติดอาวุธต้านทาน มีตำแหน่งประสานงาน (liaison officer) มีหน้าที่ในการส่งสาส์นระหว่างโลกภายนอกกับบรรดานักโทษในค่ายกักกัน
ตั้งอต่ปี 1943 เธอถูกพวกนาซีบังคับให้ทำงานในเหมืองเบร็ซเซ-ยาวีชูวิตซ์ กระนั้น เธอยังคงดำเนินการใด ๆ ที่สามารถช่วยนักโทษในค่ายกักกันได้เท่าที่สามารถ
หลังสงครามสิ้นสุด เธอยังคงอาศัยในบ้านเกิดของตน อาชีพการงานของเธอถูกจำกัดจากรัฐบาลคอมมิวนิสต์ในเวลานั้นเนื่องจากภูมิหลังของเธอที่เคยทำงานให้กับกองกำลังต้านทาน
ในภาพยนตร์

เธอปรากฏตัวเป็นตัสบะครในภาพยนตร์ของโจนาธาน กลาเซอร์ เรื่อง วิมานนาซี ซึ่งเธอปรากฏเป็นเด็กหญิงที่นำเอาอาหารไปทิ้งไว้ในตอนกลางค่นให้กับนักโทษในค่ายกักกัน
บ้านที่ใช้ถ่ายทำเป็นฉากบ้านของเธอนั้นเป็นบ้านของเธอจริง ๆ ตลอดจนจักรยานและชุดเดรสที่ปรากฏใส่ในภาพยนตร์ก็เป็นของเธอจริง ๆ เช่นกัน
ในภาพยนตร์ มีหลายฉากที่แสดงเธอนำอาหารไปวางตอนกลางคืน ซึ้งถ่ายทำโดยใช้กล้องเทอร์โมกราฟิกความละเอียดสูงสำหรับใข้ในทางการทหาร ทำให้เธอปรากฏออกมาในรูปเรืองแสงท่ามกลางความมืด กลาเซอร์ได้กล่าวถึงเธอในสุนทรพจน์รับรางวัลออสการ์จากภาพยนตร์เรื่องนี้ว่า "เป็นเด็กหญิงที่เรืองแสง[ส่องสว่าง]ในภาพยนตร์ เช่นเดียวกับในชีวิตของเธอ" และยังกล่าวว่าภาพยนตร์เรื่องนี้อุทิศให้แด่เธอ
ธี่หยด 3

| ธี่หยด 3 |
| --- | --- |
กำกับ: ณฤทธิ์ ยุวบูรณ์
บทภาพยนตร์: สรรัตน์ จิรบวรวิสุทธิ์
อำนวยการสร้าง: ณฤทธิ์ ยุวบูรณ์
นักแสดงนำ: ณเดชน์ คูกิมิยะ เดนิส เจลีลชา คัปปุน ณัฐชา นีน่า เจสซิกา พาโดวัน กาจบัณฑิต ใจดี พีระกฤตย์ พชรบุณยเกียรติ องอาจ เจียมเจริญพรกุล ปรเมศร์ น้อยอ่ำ อริศรา วงษ์ชาลี เฌอมาวีร์ สุวรรณภาณุโชค สีดา พัวพิมล
บริษัทผู้สร้าง: เมเจอร์ จอยน์ ฟิล์ม และ บีอีซีฟิล์ม โดยบีอีซีเวิลด์ และเอ็ม สตูดิโอ  
ผู้จัดจำหน่าย: เอ็มพิคเจอร์ส
วันฉาย: 8 ตุลาคม 2568 (2568-10-08)
ประเทศ: ไทย
ภาษา: ไทย
ก่อนหน้านี้: ธี่หยด 2
ธี่หยด 3 (อังกฤษ: Death Whisperer 3) เป็นภาพยนตร์ไทยแนวสยองขวัญเหนือธรรมชาติ ที่เตรียมเปิดกล้อง สร้างโดยเมเจอร์ จอยน์ ฟิล์ม และบีอีซีฟิล์ม จากการกำกับของณฤทธิ์ ยุวบูรณ์ ผู้อำนวยการสร้างที่ลงมากำกับภาพยนตร์เป็นครั้งแรกแทนที่ทวีวัฒน์ วันทา ซึ่งเป็นผู้กำกับจาก 2 ภาคแรกที่ถอนตัวไป นำแสดงโดยณเดชน์ คูกิมิยะ, เดนิส เจลีลชา คัปปุน, ณัฐชา นีน่า เจสซิกา พาโดวัน, กาจบัณฑิต ใจดี, พีระกฤตย์ พชรบุณยเกียรติ, องอาจ เจียมเจริญพรกุล, ปรเมศร์ น้อยอ่ำ และอริศรา วงษ์ชาลี มีกำหนดเข้าฉายวันแรกในวันที่ 8 ตุลาคม พ.ศ. 2568 โดยในภาคนี้ยังได้ เฌอมาวีร์ สุวรรณภาณุโชค และ สีดา พัวพิมลมาร่วมแสดง
เรื่องย่อ

ธี่หยด 3 เล่าเรื่องราวของ ยักษ์ (ณเดชน์ คูกิมิยะ) หลังจากที่สามารถปราบผีชุดดำได้สำเร็จ เขาต้องออกเดินทางอีกครั้งเพื่อตามหา ยี่ (ณัฐชา นีน่า เจสซิกา พาโดวัน) น้องสาวคนเล็กของบ้านที่ถูกลักพาตัวไปโดยลัทธิประหลาดลัทธิหนึ่ง ทำให้เขาต้องบุกเข้าไปในหมู่บ้านต้องคำสาปที่น่าเกรงขาม
นักแสดงและตัวละคร

| นักแสดง | แสดงเป็น |
| --- | --- |
ณเดชน์ คูกิมิยะ: ยักษ์
เดนิส เจลีลชา คัปปุน: หยาด
ณัฐชา นีน่า เจสซิกา พาโดวัน: ยี่
กาจบัณฑิต ใจดี: ยศ
พีระกฤตย์ พชรบุณยเกียรติ: ยอด
องอาจ เจียมเจริญพรกุล: จ่าปพันธ์
ปรเมศร์ น้อยอ่ำ: เฮียฮั่ง
อริศรา วงษ์ชาลี: แม่บุญเย็น
เฌอมาวีร์ สุวรรณภาณุโชค: 
สีดา พัวพิมล: 
รัตนวดี วงศ์ทอง: แย้ม
งานสร้าง

ในเดือนกุมภาพันธ์ พ.ศ. 2568 ทางเอ็มพิคเจอร์ส ซึ่งเป็นผู้สร้างและผู้จัดจำหน่ายได้นำโปรเจ็กต์ภาพยนตร์เรื่อง ธี่หยด 3 ไปเปิดตัวในตลาดซื้อขายหนังภายในงานเทศกาลภาพยนตร์เบอร์ลิน 2025
ขณะที่ในงาน European Film Market ภาพยนตร์เรื่อง ธี่หยด 3 ได้รับกระแสตอบรับอย่างล้นหลามตั้งแต่ยังไม่เปิดกล้อง โดยสามารถขายลิขสิทธิ์ให้กับทุกประเทศในอาเซียนได้ตั้งแต่วันแรก
จากนั้นในวันที่ 3 มีนาคม พ.ศ. 2568 ได้มีการจัดพิธีบวงสรวงภาพยนตร์เพื่อความเป็นสิริมงคลที่ สตูดิโอช่อง 3 หนองแขม โดยมีกำหนดเปิดกล้องในวันที่ 16 มีนาคม พ.ศ. 2568 ต่อมาในค่ำวันเดียวกัน ณเดชน์ได้ให้สัมภาษณ์สื่อมวลชนว่านอกจากจะมี ธี่หยด 3 ที่เข้าฉายในปีนี้แล้ว ยังมีสมิงเขาขวางที่เป็นภาคแยกของธี่หยดโดยเป็นปฐมบทการพบกันของยักษ์และจ่าปพันธ์ ก่อนที่เจอกับผีชุดดำในภาคแรก ที่เตรียมเปิดกล้องถ่ายทำในเดือนตุลาคม โดยมีกำหนดเข้าฉายในช่วงปีหน้า